Lucrările la pasajul subteran din Timișoara, construit pe sub 10 linii de cale ferată, au fost oprite după ce pământul a luat-o la vale
Cel mai mare proiect de infrastructură din vestul țării este pus pe pauză din cauza surpări. Este vorba despre șantierul unui pasaj subteran din Timișoara, construit pe sub 10 linii de cale ferată. Pe perioada lucrărilor, solul a luat-o la vale între liniile de tren, iar constructorul, autoritățile și cei de la CFR caută soluții urgente. Groapa apărută între șine a dat peste cap și mersul trenurilor unui operator privat de transport.